Af RitstjórnÞann 16. janúar 2020 Síðast uppfært 16. janúar 2020 Í áratugi fóru menn með það eins og mannsmorð ef þeir aðhylltust sósíalisma . Katrín Baldursdóttir skrifar : Það er stutt síðan ég hrökk í kút þegar skoskur læknir sagði mér í flugvél að hann væri sósíalisti . Ég var rosalega glöð því fólk hafði ekki þorað að nefna orðið í áratugi vegna skoðunarkúgunar . Núna heyri ég þetta út um allt . Unga fólkið segir „ ég er sósíalisti “ og er stolt af því . Það er athyglisvert að unga fólkið , sem berst nú gegn hamfarahlýnun , hefur áttað sig á tengslum kapítalisma og loftslagsbreytinga . Hefur áttað sig á að nútíma kapítalismi er orsök hamfarahlýnunar . Meðal annars þess vegna er unga fólkið sífellt meira að hneigjast til sósíalisma , auk þess sem því blöskrar hinn gríðarlegi ójöfnuður sem nú er orðinn í heiminum . Í hverri könnuninni á fætur annarri mælist mjög mikill aukning á fylgi ungs fólks við sósíalisma . Þetta er áberandi í Bandaríkjunum og víðar . Ég sjálf hef alltaf verið sósíalisti en það hefur verið mjög erfitt að segja það upphátt . Í áratugi fóru menn með það eins og mannsmorð ef þeir aðhylltust sósíalisma . Á örfáum árum hefur þetta breyst svo um munar , sem betur fer . Nú gengur fólk um teinrétt um götur og segir upphátt : „ Ég er sósíalisti “ .